182 



Men dertil har de smaa Insekter ikke Kraft nok, hvorimod 

 det ikke volder de større f. Eks. Bierne, ved hvis Hjælp 

 Blomsterne skal bestøves, nogen synderlig Vanskelighed. 

 Men det er ikke alene Honningen, der lokker Insekterne, 

 ogsaa Støvet, der tjener mange af dem til Næring, udøver 

 sin Tiltrækning paa dem, og da der i Blomsterne findes en 

 stor Mængde Støvkorn for hvert enkelt Æg, der skal be- 

 frugtes, saa skader det ikke Planten, at en Del Støv bliver 

 fortæret, naar kun hvert Insekt fører nogle faa af de Støv- 

 korn, der bliver hængende ved deres Krop, over til Arret af 

 en anden Blomst. For Klokkeblomsterne er Insektbestøv- 

 ningen uundværlig, skønt de er tvekønnede, da Støvdragerne 

 er udviklede og afstøvede, længe før Arrene er udviklede. 

 Allerede medens Blomsten staar i Knop, begjmder den at 

 arbejde paa en gunstig Bestøvning. Griflen er nemlig om- 

 given af et Eør, der dannes af de sammenvoksede Støvdragere, 

 hvis Støvknapper aabner sig indad, og saa snart Støvet er 

 modent, fejes Støvkornene, ved nogle stive, udspærrede Haar, 

 der beklæder Griflen, over paa denne, som derved forsynes 

 med et helt Futteral af Støv. Men allerede før Blomsten 

 aabner sig, er Støvdragerne visnede, og Griflen sidder frit i 

 Blomstens Midte med Støvet omkring sig. Efter at Blomsten 

 er sprungen ud, berøves Griflen lidt efter lidt sit Støv af de 

 honning- og støvsøgende Insekter, der har let ved at stryge 

 Støvet af, da de stive Haar paa Griflen efterhaanden krænger 

 sig ind i sig selv og forsvinder, saa at Støvet ligger ganske 

 løst. Først naar dette er sket, kløver Griflens Spids sig, og 

 de tre store Arflige ruller sig ud. Kun paa disses indvendige 

 Side findes den klæbrige Vædske, der skal fastholde Støv- 

 kornene. 



Man har gjort den Iagttagelse, at den blaa Farve ikke 

 sjTies at være særlig iøjnefaldende eller tiltrækkende for In- 

 sekterne, men herpaa bødes der ved, at Klokkeblomsterne er 

 saa store, hvorved de dels falder mere i Øjnene, dels frem- 

 byder et bekvemt Tilflugtssted for Insekterne, hvor de kan 

 søge til om Natten eller i Blæst og daarligt Vejr; de sætter 



